Eduards Strautnieks

Eduards Strautnieks (1886–1946) bija latviešu jurists un sabiedriskais darbinieks. Tautas padomes loceklis, Latvijas Pagaidu valdības tieslietu ministrs (pēc 14.03.1919.), Latvijas Satversmes sapulces deputāts.

 Dzīvesgājums 
Dzimis 1886. gada 17. maijāDažas konservatīvisma ideoloģijas skices – 4. daļa Mežotnes pagastā, lauksaimnieka dēls. 1912. gadā beidza Maskavas Universitāti, pēc tam strādāja par advokātu Rīgā.

Pēc Februāra revolūcijas bija Republikāņu partijas līdzdibinātājs 1917. gada 7. aprīlī. Bija tās pārstāvis  Demokrātiskajā blokā un Latvijas Tautas padomē. 
Pēc Latvijas Pagaidu valdības izveides bija tās tieslietu ministra biedrs,Senāta izveidošana  Latvijas Republikas Augstākā tiesa Senāts pēc 1919. gada 14. marta pildīja tieslietu ministra funkcijas Liepājā. 
Vēlāk strādāja Latvijas Republikas Tieslietu ministrijā, kādu laiku bija laikraksta "Latvijas Sargs" redaktors.Latvju enciklopēdijas 3. sējums, 1953.–1955.

Pēc Latvijas okupācijas 1941. gadā bija Valsts bankas Latvijas Republikāniskā kantora juriskonsults.
Kara gados dzīvoja savā saimniecībā "Mālenieki" Svitenes pagastā, 1944. gada rudenī devās bēgļu gaitās uz Vāciju.Un vēstures migla krīt Gunārs Rauzāns, Latvijas Valsts kinofotofonodokumentu arhīva vecākais arhīvists, "Latvijas Vēstnesis"  Nr. 96/97 (1556/1557); 25.03.1999.
Miris 1946. gada 23. martā.

 Atsauces 

Kategorija:1886. gadā dzimušie
Kategorija:1946. gadā mirušie
Kategorija:Bauskas novadā dzimušie
Kategorija:Latvijas Republikāņu partijas politiķi
Kategorija:Latvijas tieslietu ministri
Kategorija:Tautas padomes locekļi
Kategorija:Satversmes sapulces deputāti
Kategorija:Latvijas advokāti